Arutelu:Pooljuhtdiood - Vikipeedia, vaba entsüklopeedia

# Arutelu:Pooljuhtdiood

### Allikas: Vikipeedia

Kustutatud artiklist Pooljuht diood, integreerida:

Poojuhtdiood on pooljuhtseadis, mille põhiosaks on pooljuhtkristalli tekitatud p-n-siire, mis on varustatud eri osadega ühendatud viikudega ja paigutatud standardsesse kesta. Kest võib olla kas klaasist, plastist või metallist. Metallkesti kasutatakse reeglina suurevoolulistel dioodidel ja tavaliselt on see parema jahutuse võimaldamiseks ühendatud dioodi katoodiga.

## [redigeeri] Pooljuhtdioodide liigitamine

Kasutusel on olnud erinevaid dioodide liigitusi, praegu on enamlevinud dioodide liigitus lähtudes nende kasutusalast. Kui dioodis leiab kasutust p-n-siirde põhiomadus s.o. ühesuunaline elektrijuhtivus ehk ventiili toime, nimetatakse neid dioode põhidioodideks ehk lihtsalt dioodideks. Kui aga leiab kasutust mõni p-n-siirde eriomadus, nagu näiteks p-n-siirde mahtuvus, siis on tegemist eriotstarbeliste dioodidega. Põhidioodideks on alaldusdioodid ja lülitidioodid (ka universaal ja impulssdioodid). Eriotstarbelistest dioodidest on enamlevinud stabilitronid, mahtuvusdioodid, fotodioodid.

## [redigeeri] Pooljuhtdioodide põhiparameetrid

Dioodide põhiparameetrid on järgmised:

- suurim lubatav pärivool IFMAX, mis antakse dioodi tüübist sõltuvalt kas keskväärtusena, maksimaalväärtusena või impulssvooluna, viimasel juhul antakse ka impulsi kestus;
- suurim lubatav vastupinge URMAX, mis antakse samuti, kas alalis-, kesk- või maksimaalväärtusena;
- pingelang pärirežiimis UF, antakse kas suurimal pärivoolul või kui mingil muul voolul, siis antakse pärivoolu väärtus;
- suurim alalisvastuvool, mis on suurim lubatav vastuvool antud vastupingel;
- vastutakistuse taastumiskestus t_{rr}, on ajavahemik päripingelt vastupingele lülitamise hetkest kuni hetkeni, mil ümberlülitumisel kujunev vooluimpulss kahaneb etteantud väärtuseni.Andres 22. oktoober 2006, kell 08:43 (UTC)

Välja otsitud andmebaasist "http://et.wikipedia.org../../../p/o/o/Arutelu%7EPooljuhtdiood_94e4.html"

Kategooriad: Elektroonika | Elektrotehnika

##### Views

- Artikkel
- Arutelu
- Viimane redaktsioon

##### Otsi